Nacionalni park Budj Bim

**Nacionalni park Budj Bim**, poznat i kao Mount Eccles, nalazi se u blizini grada Macarthura, Viktorija, jugoistočna Australija. To je tradicionalno područje aboridžinskog naroda Gunditjmara. Prije evropske kolonizacije, bavili su se uzgojem ribe i živjeli u sjedilačkim selima.

Ovaj vulkanski krajolik nastao je erupcijom vulkana Mount Eccles koji je bio aktivan u periodu prije 30.000 i 20.000 godina. Budj Bim je naziv na jeziku Gunditjmara, što znači "Visoka glava". Otprilike konusni vrh uzdiže se 178 metara iznad okolnog područja. Vrh je brdo od troske koje je nastalo pored grupe od tri preklapajuća vulkanska kratera između kojih je sada Jezero Iznenađenje.Zajedno sa drugim vulkanima u zapadnoj Viktoriji, spada među najmlađe u Australiji. Datira iz pleistocena, a najnoviji tok lave dogodio se prije otprilike 20.000 godina. To znači da su Aboridžini svjedočili erupciji vulkana Mount Eccles.

Tok lave sa planine Eccles pružio se južno do mjesta Tyrendarra, 50 km južnije. Promijenio je vodene tokove u ovom dijelu zapadne Viktorije, stvarajući brojna velika močvarna područja. Prije najmanje od 6.600 godina, narod Gunditjmara počeo se koristiti močvarama za uzgoj, lov i skladištenje australske jegulje (*Anguilla australis*) i ribe i sveukupno unapređivanje prehrambenih resursa. Koristili su kamenje iz toka lave za izgradnju kanala koji povezuju močvare, brane za vodu koja otiče iz jezera i kamene bazene za ribe.

Tokom kolonizacije ovog područja od 1830-ih, kada su se dogodili i brojni masakri lokalnih starosjedilaca, kompleksni sistem akvakulture je gotovo uništen. Nemili događaji desili su se tokom 1840-ih kada su Gunditjmare pokušali pružiti otpor britanskim doseljenicima. Poslije progona Gunditjmara kamene brane su srušene, a napravljene ograde za stoku.

Mnogi ljudi iz naroda Gundjitmara preseljeni su u misijsku stanicu Condah na jezeru Condah, u blizini njihovih ribljih staza i u blizini rijeke Budj Bim, koja je kasnije postala vladin rezervat Aboridžina. Stanica je zatvorena 1910. godine, a misijska crkva je srušena 1950. godine. Gunditjmare su ostali na svojoj tradicionalnoj teritoriji i uspjeli su kupiti zemlju misije 1987. godine. 

## Zaštićeno područje
Dana 20. jula 2004. godine, australijska centralna vlada proglasila je Budj Bim nacionalnim spomenikom, a 2008. godine Aboridžini su dobili svoju zemlju nazad od države Victoria.

U WDPA evidenciji Budj Bim je zaštićeno područje II kategorije - Nacionalni park. 

## Svjetska baština
Nacionalni park Buđ Bim 2004. god. upisan je na UNESCO-ov popis mjesta svjetske baštine u Australiji. 

U jednom dijelu zapadne Viktorije, u području između planine Eccles i mora, uz sistem kanala, bara, preljeva i zamki pronađeni su i ostaci kružnih kamenih koliba, koje se pojavljuju pojedinačno, ali se uglavnom javljaju u grupama od dvije do šesnaest koliba. Materijal iz kamenih koliba ukazuje na to da su aboridžinske, a prostorna povezanost između koliba i ribljih klopki ukazuje na to da su dio istog kulturnog kompleksa. Ovaj sistem uzgoja jegulja pružio je ekonomsku osnovu društvene organizacije u obliku stratificiranog društva sa vladarima na čelu.
=
## Vanjske veze
* 
* 

## Izvori